projecte-aina/catalan_government_crawling huggingface dataset:
L'objectiu d'aquesta licitació és examinar la rellevància del Sistema Global per a les Comunicacions Mòbils (del anglès Global System for Mobile Communications, GSM) com a tecnologia de referència prioritària en la banda de 900 MHz després de 10 anys d'aplicació de l'última modificació de la Directiva GSM, considerant l'evolució tecnològica en sistemes de banda ampla sense fils (en particular l'arribada del 5G), les valuoses característiques tècniques de la banda de 900 MHz, la necessitat d'assegurar un ús més eficient de l'espectre i l'aplicació dels principis de neutralitat tecnològica i de serveis.
Els operadors econòmics interessats poden manifestar el seu interès en participar en el present procediment de contractació fins el proper 4 de juny del 2019 enviant un mail a [EMAIL]
En aquesta etapa no es portarà a terme cap avaluació.
Posteriorment, es convidarà a tots els operadors econòmics que hagin manifestat el seu interès a participar en aquest procediment de contractació, dins del termini esmentat anteriorment, a presentar una oferta.
L'autoritat contractant es reserva el dret de convidar també operadors econòmics no inclosos en la llista d'operadors econòmics interessats que van respondre a aquesta publicitat ex-ante.
Els sol·licitants poden presentar una oferta com a única entitat o en col·laboració amb altres proveïdors de serveis.
En cas d'una oferta conjunta, tots els socis han de ser identificats en l'expressió d'interès i no es poden modificar en una etapa posterior del procediment de contractació.
El Departament d'Agricultura, Ramaderia, Pesca i Alimentació ha valorat la conveniència de continuar promovent el consum de fruites i hortalisses i de llet amb l'objectiu d'aconseguir instaurar, entre el jovent, hàbits alimentaris més saludables.
També ha valorat la conveniència, d'una banda, que els centres educatius que estiguin interessats a adherir-se als programes del curs escolar 2019/2020 disposin de temps suficient per planificar les activitats relacionades amb la distribució dels productes dels programes, i, d'altra banda, que els distribuïdors que estiguin interessats a participar en el procediment de selecció coneguin l'abast del Programa en el moment de presentar la sol·licitud de participació en el procés de selecció i de concessió de l'ajut.
Es considera adient fer la convocatòria d'adhesió dels centres educatius abans de la finalització de l'actual curs escolar.
Els programes per a la promoció i el subministrament de fruites i hortalisses i per al subministrament de llet s'apliquen, per a aquesta convocatòria, als productes i les condicions de lliurament següents:
Programa de fruita a les escoles: una vegada al mes, durant el mesos en què s'executi el Programa, es realitzarà la distribució de 3 o 4 peces/racions de fruita i/o hortalisses fresques per a cada nen/a que hi estigui adherit/ida.
Programa de llet a les escoles: una vegada al mes, durant els mesos en què s'executi el Programa, es lliuraran 10 racions/gots de productes lactis per a cada nen/a que hi estigui adherit/ida.
El producte que es lliurarà serà llet sencera UHT.
La llet se subministrarà en envasos d'un litre.
Els centres educatius que vulguin participar en els programes escolars del curs escolar 2019-2020 han de presentar al DARP, en el termini d'un mes a comptar de l'endemà de la publicació d'aquesta Resolució en el Diari Oficial de la Generalitat de Catalunya (DOGC), la sol·licitud per a l'adhesió als programes mitjançant el procediment telemàtic aprovat en l'Ordre ARP/229/2017 (DOGC 7473, de 13 d'octubre).
Aquests ajuts estan finançats pel Fons Europeu Agrícola de Garantia (FEAGA).
Data límit: un mes a comptar de l'endemà de la publicació d'aquesta resolució al DOGC núm. 7887 de 31 de maig de 2019
La xarxa ecològica europea Natura 2000 va ser creada per assegurar a llarg termini la supervivència dels habitats i espècies més valuosos i amenaçats d'Europa i és la pedra angular de la política de conservació de la biodiversitat de la Unió Europea.
Es composa de més de 27.800 llocs i representa la major xarxa coordinada d'àrees de conservació mundial, ja que abraça quasi una cinquena part de la superfície terrestre d'Europa i quasi el 10% de les àrees marines de la UE.
Partint d'aquesta xarxa es va crear el Premi Natura 2000, dissenyat per recompensar l'excel·lència en la gestió dels diferents llocs Natura 2000 i mostrar el valor agregat per a les economies locals.
Rendeix homenatge a tots aquells que treballen incansablement per a què Natura 2000 sigui un èxit al mateix temps que atrau l'atenció pública cap als seus assoliments substancials.
Pot participar del procés qualsevol organització o individu, sempre que la sol·licitud estigui vinculada a un o més llocs Natura 2000.
Tots els finalistes estaran convidats a la cerimònia d'entrega dels premis a Brussel·les (maig del 2020) i els sis guanyadors rebran un trofeu i un petit ajut financer.
Els guanyadors també rebran suport financer per organitzar un esdeveniment promocional al seu país per promoure el seu guany i crear consciència sobre les seves fites a nivell local i nacional.
En general, es poden resumir els beneficis de guanyar el premi en:
La Comissió Europea està organitzant un procés de selecció per a reemplaçar 7 dels 14 membres de la junta directiva de l'Agència (o Autoritat) Europea de Seguretat Alimentària (EFSA), ja que el seu mandat caduca el 30 de juny del 2020.
La convocatòria d'interessats va ser publicada al OJ C 179 del 24 de maig del 2019 i la data límit per aplicar és el 19 de juliol del 2019.
La junta directiva és responsable del monitoreig de la feina de l'autoritat, amb la fi d'assegurar que aquesta compleixi la missió i realitzi les tasques assignades d'acord amb el seu mandat i dins d'una cultura d'independència i transparència.
El principal objectiu és la responsabilitat de proporcionar els mètodes científics per a alertar i detectar tots aquells problemes que afectin a la seguretat alimentària, valorant els riscos que puguin afectar als estats membres de la Unió Europea.
En cadascun dels estats europeus hi ha una agència que vetlla pel compliment de les directrius oportunes.
Catalunya també compta amb una agència: l'Agència Catalana de Seguretat Alimentària (ACSA).
La junta directiva també nomena el director executiu i els membres del comitè científic així com dels panels científics.
Aquesta està formada per 14 membres, més un representant de la Comissió.
Quatre dels membres han de tenir una certa experiència en organitzacions que tinguin com a tasca la representació dels consumidors i altres interessos a la cadena alimentària.
Un cop s'hagi tancat el termini d'enviaments, la Comissió Europea elaborarà una llista de candidats per enviar-la al Consell, el qual decidirà els nous membres en consulta amb el Parlament Europeu.
El nomenament està previst pel juny del 2020, amb una durada de 4 anys.
Malgrat això, la durada del mandat està subjecte a modificacions quan el Parlament Europeu i el Consell adoptin formalment el nou reglament sobre transparència i sostenibilitat de l'avaluació de riscs de la UE a la cadena alimentària.
Per tal de poder optar al càrrec, els candidats hauran de ser nacionals d'un estat membre de la UE i demostrar:
Ja es pot aplicar al procés a través del següent enllaç.
El FEEDAP és una eina de l'Autoritat Europea de Seguretat Alimentària que proporciona assessorament científic sobre la seguretat i/o eficàcia dels additius i dels productes o substàncies que s'utilitzen en l'alimentació animal.
L'objectiu d'aquesta licitació és concloure un contracte directe per a l'execució d'una extensa recerca per identificar els nivells en què 24 substàncies actives antimicrobianes autoritzades per al seu ús en pinsos medicats tenen un efecte de promoció/augment del rendiment en els animals productors d'aliments.
Els interessats/ades en participar en aquest procediment, hauran d'enviar un correu electrònic a [EMAIL], abans del 14 de juny, citant la referència del procediment i especificant la següent informació:
El Tercer Programa de Salut és el principal instrument de la Comissió Europea per implementar l'estratègia comunitària de salut.
Els seus objectius són fomentar la salut, prevenir les malalties i promoure estils de vida saludables; protegir els ciutadans de les amenaces transfrontereres greus per a la salut; contribuir a una sanitat innovadora, eficient i sostenible; i facilitar l'accés dels ciutadans de la UE a una assistència sanitària millor i més segura.
Per tal d'ajudar a contribuir a aquests objectius, la Comissió ha publicat dos convocatòries en el marc del Programa de Treball per al 2019:
Convocatòria HP-PJ-01-2019: Registres de malalties rares per a les Xarxes de referència europees (ERN)
Aquesta convocatòria té com a objectiu donar suport al desenvolupament de registres de malalties rares (RD) per a les Xarxes de referència europees (ERN).
Les activitats que es finançaran són:
Els resultats que s'esperen són:
El pressupost d'aquesta convocatòria és de 3,8M €.
Convocatòria HP-PJ-2019: Accions per implementar les directrius de la UE sobre l'ús prudent dels antimicrobians en la salut humana
Els principals objectius d'aquesta convocatòria es centren en l'aplicació de les directrius de la UE sobre l'ús prudent dels antimicrobians en la salut humana, les activitats que s'hauran de portar a terme són les següents:
Aquestes activitats poden incloure adaptacions de les directrius a la situació local, paquets de formació, eines d'auditoria clínica, eines d'avaluació, mètodes per avaluar indicadors de resultats, eines i mètodes per a proporcionar retroalimentació positiva i negativa als professionals i als sistemes d'incentius.
El pressupost d'aquesta convocatòria és de 2M €.
La Direcció General de Recerca (DGR) del Departament d'Empresa i Coneixement de la Generalitat de Catalunya finança el programa Indústria del Coneixement (ajuts LLAVOR i PRODUCTE).
L'Agència de Gestió d'Ajuts Universitaris i de Recerca (AGAUR) és l'encarregada de convocar-lo.
Els ajuts afavoreixen la transferència de coneixement i cooperació entre empreses i centres de recerca per la creació i la consolidació d'un ecosistema empresarial nou, basat en els resultats provinents dels diferents centres de generació de coneixement del sistema català de ciència i innovació.
L'objectiu de l'ajut LLAVOR és el finançament de projectes d'innovació que estiguin en les fases 1 i 2 dins l'escala de maduresa tecnològica [T echnology Readiness Levels (TRL)], per a la valorització de coneixement amb potencial d'incorporació al sector productiu.
El pressupost corresponent a l'ajut LLAVOR és de 2M €.
L'objecte de l'ajut PRODUCTE és finançar projectes destinats a l'obtenció de prototipus i a la valorització i transferència dels resultats d'investigació generats per equips de recerca de Catalunya.
Els projectes objecte d'aquestes bases han de correspondre a la fase de prova de concepte segons l'escala de maduresa tecnològica (les fases de prova de concepte corresponen a les fases 3-7 de l'escala de maduresa tecnològica [ Technology Readiness Levels (TRL)], i han de comprendre activitats estructurades de caràcter demostratiu que permetin l'assoliment d'una prova de concepte en forma de prototipus, escala pilot, prova preindustrial o assaig preclínic, entre d'altres, i que possibilitin reduir les incerteses sobre la viabilitat tècnica i comercial de la tecnologia en desenvolupament.
El pressupost corresponent a l'ajut PRODUCTE és de 3,5M €.
Es poden beneficiar d'aquests ajuts:
Els ajuts estan cofinançats en un 50% pel Fons Europeu de Desenvolupament Regional (FEDER), per a la concessió de subvencions en règim de concurrència competitiva.
Pressupost: 5,5M € | Data límit: 30 dies naturals des de l'endemà de la data de la publicació de la Resolució al DOGC, número 7887 i a data del 31/05/2019
DESIGNSCAPES és un projecte de l'Horizon 2020 que té per objectiu la creació de capacitats per al disseny habilitat per a la innovació en espais urbans.
El projecte DESIGNSCAPES pretén explotar el potencial generatiu dels entorns urbans en el nombre més alt possible de ciutats europees i així fomentar l'adopció i la millora de la innovació dissenyada per les empreses, start-ups, autoritats i agències públiques, entre d'altres actors urbans.
El projecte consta de tres línies:
La present convocatòria de prototips busca solucions innovadores per afrontar els grans reptes del context urbà, en particular, innovacions en disseny centrades en l'usuari i integrades en un entorn urbà, pràctic i fàcil d'entendre.
S'adreça a qualsevol que vulgui resoldre els desafiaments relacionats amb l'urbanisme, però més específicament a dissenyadors i emprenedors creatius.
La subvenció màxima per a prototips és de 25.000 euros.
La convocatòria es divideix en tres fases; aquesta segona fase és accessible a tots els candidats, tant els que han participat en la primera com els que no ho han fet.
Les fases són completament independents les unes de les altres, la qual cosa significa que els sol·licitants poden decidir participar en qualsevol de les tres convocatòries, tenir èxit en alguna d'elles no suposa cap avantatge per a les següents rondes.
La present licitació té com a finalitat proporcionar assessorament especialitzat i suport a la cooperació europea en matèria d'educació, formació, joventut, cultura, esport, recerca i innovació.
L'objectiu és donar suport al treball de la Comissió Europea en l'elaboració de polítiques i el reforç de l'impacte i el valor afegit de polítiques oferint coneixement, proves, anàlisi i assessorament polític fiable.
L'objectiu d'aquesta convocatòria és millorar el desenvolupament de les cooperatives i promoure la seva imatge entre els joves.
La seva finalitat és incorporar l'educació emprenedora cooperativa a l'educació secundària i superior, així com fora de l'entorn educatiu.
La Comissió donarà suport a projectes innovadors i transnacionals, i també valorarà que puguin ser replicables.
En particular, es pretendrà estimular la transferència i el desenvolupament de les competències de l'emprenedoria cooperativa als països:
Per aconseguir els resultats esperats, la convocatòria constarà de 3 topics:
Les activitats que s'inclouen dins d'aquest topic poden incloure projectes com ara cursos dedicats a valors i models de negoci cooperatius a les escoles/institucions educatives; programes de formació amb el suport d'organitzacions locals o regionals; accions adreçades a la transferència d'informació (classes, aprenentatge a distància, etc.).
Aquest topic s'adreça a la impartició de cursos de formació en diferents formats: sessions a l'aula, seminaris, tallers, sessions de grups de treball especials i altres solucions adequades, com ara cursos en línia i seminaris online.
A més de les activitats de formació tradicionals, també es valorarà l'ús de mètodes més innovadors (com ara visites de formació, experimentacions pràctiques, sessions de coaching ) amb la finalitat d'augmentar la dimensió pràctica dels cursos de formació.
Les activitats que rebran finançament poden incloure l'organització d'esdeveniments, tallers i seminaris/conferències; la promoció de la imatge de cooperatives als joves amb el suport d'organitzacions juvenils, treballadors juvenils i mitjans de comunicació; l'establiment de premis als millors estudiants "emprenedors cooperatius"; o el foment d'experiències pràctiques i concretes sobre com gestionar una cooperativa.
ClimateLaunchpad és la major competició mundial d'idees de negoci sostenibles.
La xarxa ClimateLaunchpad forma part de l'EIT Climate-KIC, la iniciativa d'innovació climàtica líder a Europa.
La xarxa ClimateLaunchpad s'estén arreu del món i des de cada país treballa amb diversos socis locals, incloent empreses, inversors, càmeres de comerç i institucions públiques per desenvolupar idees de negoci innovadores i sostenibles.
Per tal de rebre els serveis d'atenció personalitzada i suport que ClimateLaunchpad brinda als seu clients, ClimateLaunchpad ofereix la possibilitat d'emplenar un formulari on els sol·licitants poden presentar la seva idea de negoci sostenible i innovadora per fer front al canvi climàtic.
Un cop presentat el formulari, les idees entraran a formar part de la competició.
La competició constarà de tres rondes:
S'inicia emplenant el formulari de sol·licitud.
Hi participaran un mínim de 7 idees de negoci per país.
Aquesta fase consistirà en un " Boot Camp " nacional de 2 dies de durada.
La xarxa contactarà per correu els sol·licitants a càrrec de les idees seleccionades.
Segona ronda: Entrenament intensiu i finals nacionals
Aquesta fase consta de sis sessions d'entrenament intensiu, on es perfeccionarà la proposta, el seu valor afegit i el model de negoci.
Un cop aquesta fase finalitzi, totes les propostes entraran a participar en una final nacional on un jurat expert escollirà la millor proposta que passarà a competir a nivell mundial.
Les empreses que passin a aquesta darrera fase podran presentar les seves idees davant dels principals inversors i emprenedors en una gran final.
El jurat seleccionarà setze finalistes que competiran per accedir a l'EIT Climate-KIC Accelerator.
A més a més, el guanyador de la Gran Final rebrà 10.000€, el subcampió en rebrà 5.000€ i el tercer lloc en rebrà 2.500€.
Aquest programa té com a objectiu millorar els processos d'internacionalització de les pimes de les regions participants.
Els ajuts estaran dividits en els serveis següents:
En són potencial beneficiaris les pimes i autònoms de la demarcació territorial de la Cambra de Comerç de Barcelona, que estiguin donats d'alta al Cens de l'IAE (l'Impost sobre Activitats Econòmiques).
Aquest programa està cofinançat pel FEDER en un 50%.
Pressupost: 359.547 € (amb una quantia màxima de 3.600€ per sol·licitant)| Data límit: 31/07/2019
DiscoverEU és una iniciativa de la Unió Europea que ofereix als joves la oportunitat de viatjar per tota Europa.
En el marc d'aquesta iniciativa, la Unió Europea ha organitzat una competició de fotografies i vídeos adreçada a tots aquells joves seleccionats en la ronda de selecció del desembre de 2018.
Les fotos i vídeos que es presentaran a concurs han d'intentar donar resposta a la pregunta: "Què he explorat i descobert aquest any amb?".
Les fotos i els vídeos (màxim 15 segons) s'han de compartir públicament via Instagram o Twitter, han d'anar acompanyats dels hashtags i, i han d'incloure la localització del contingut (geotag).
El concurs premiarà a un total de 5 guanyadors, que seran escollits cada mes des de maig fins a octubre del 2019.
Les 20 entrades més populars, és a dir, aquelles que tinguin més "m'agrada" o "retuits" passaran a la següent ronda, així com també es reservarà l'espai per a 10 "comodins".
A continuació, un jurat expert en fotografia i xarxes socials seleccionarà fins a cinc fotografies/vídeos guanyadors.
Es premiarà l'originalitat i la creativitat.
Els guanyadors rebran un premi de 100 euros.
Per poder participar és important completar aquest formulari.
DANCESCREEN és una de les competicions internacionals més importants del món dels films de ball, iniciada i organitzada pel prestigiós Centre Internacional de Música i Media IMZ.
Per mitjà d'aquesta competició, l'IMZ proveeix oportunitats exclusives de networking i de promoció a aquelles produccions cinematogràfiques joves i amb experiència que participen al concurs.
DANCESCREEN té finançament del programa Europa Creativa.
DANCESCREEN convida a cineastes, coreògrafs, ballarins, productors, distribuïdors i emissores a presentar produccions de pel·lícules de ball.
La pel·lícula, per poder ser presentada, haurà d'haver estat produïda després de març del 2016.
Els films poden ser presentats en les següents categories:
La categoria "Social Movers" és nova d'enguany i premiarà a aquelles pel·lícules de ball que posin un enfocament especial als temes socials.
La categoria acollirà presentacions de pel·lícules que examinin temes socialment crítics i que impliquin les diferents comunitats i grups socials en el procés de producció de films de ball.
Els films guanyadors es projectaran en el marc dels festivals organitzats pel TANZRAUSCHEN, que tindran lloc entre el proper 21 i 24 de novembre al Rex Filmtheater a la ciutat de Wuppertal (Alemanya).
L'objectiu general d'aquesta convocatòria és donar l'oportunitat al personal de les organitzacions esportives (l'entorn dels esportistes) de millorar les seves competències i qualificacions i adquirir noves capacitats a través de la mobilitat educativa, passant una temporada a un altre país (dins o fora de la UE).
En aquest context, les oportunitats de mobilitat educativa s'han d'adreçar a:
L'objectiu específic d'aquesta convocatòria és fomentar la mobilitat educativa i els intercanvis, i alhora promoure la dimensió internacional de l'esport.
Aquest últim aspecte s'ha de desenvolupar en forma de cooperació entre almenys tres organitzacions (la sol·licitant i dues més) amb seu en tres estats membres diferents i almenys una organització establerta en una de les següents regions: els Balcans Occidentals, l'Associació Oriental, Àsia, Amèrica Llatina i Àfrica.
L'organització sol·licitant ha de tenir la seva seu en un estat membre.
Les principals activitats admissibles en el marc d'aquesta convocatòria de propostes són les següents:
La present convocatòria té per objectiu la realització de projectes esportius basats en la prevenció de la radicalització, en particular, ajudar als joves en risc d'exclusió i de radicalització a integrar-se millor en la societat per mitjà de la pràctica de l'esport i l'activitat física.
Aquesta acció s'adreça a organitzacions o federacions esportives que, en cooperació amb les autoritats locals i les organitzacions que treballen en la lluita contra la radicalització, ofereixin eines, activitats adequades i orientació per prevenir els processos de radicalització.
S'espera obtenir els resultats següents:
Els projectes han d'estar dirigits per organitzacions esportives, en particular organitzacions esportives globals, com les federacions esportives europees.
Han de comptar amb la participació de membres nacionals, regionals o locals d'aquestes organitzacions esportives.
Les activitats proposades s'hauran de portar a terme en almenys cinc estats membres de la UE.
Les principals activitats admissibles en el marc d'aquesta convocatòria de propostes són les següents: